stanford-oval/wikipedia huggingface dataset:
מולאן (דמות דיסני)
הופעות > מולאן

פא מולאן היא נערה טובת לב אך מגושמת, שאינה מצליחה למצוא שידוך בגלל חוסר אלגנטיות שהיא מפגינה במפגש עם השדכנית. בעקבות פלישה הונית להאן, סין; מכריז הקיסר הסיני שכל משפחה תשלח גבר אחד להצטרף לצבא הסיני. מולאן רואה שאביה הזקן פא ז'ו, הגבר היחיד במשפחה שלהם, נאלץ להתגייס לצבא למרות גילו ונכותו, היא מחליטה להתחפש לגבר וללכת במקומו. בשל תקלה מושו, דרקון קטן, הוא זה שעומד להגן על מולאן במקום הדרקון המשפחתי הגדול.
לאחר תלאות וקשיי התאקלמות, הופכת מולאן (המתחזה לבחור בשם פינג) ללוחמת מיומנת בגדוד סיני. מושו, שרוצה לראות בהצלחתה של מולאן, מזייף פקודה מאביו של לי שאנג, הגנרל לי, שמורה על שליחת הגדוד לחזית. לי שאנג ממלא את הפקודה, והוא וחייליו מגיעים לכפר שרוף, שם הם מגלים שהגנרל וכוחותיו הובסו על ידי ההונים. הם מנסים להקדים את ההונים, ונתקלים בכוח הצבאי המרכזי שלהם. בתושייה רבה מולאן יורה פגז תותח ויוצרת מפולת שלגים, שבה נקברים חיילי האויב, ואף קפטן שאנג כמעט נהרג וניצל בידי מולאן. מנהיג ההונים שאן יו תוקף בזעם את מולאן, וחותך אותה באזור החזה. מולאן נאלצת לקבל טיפול רפואי, ובמהלכו מתגלה שהיא אישה. במקום להוציא את מולאן להורג כפי שהחוק מחייב, לי שאנג מחליט לחוס על חייה, לאחר שהיא הצילה אותו, אך מגרש אותה משורות הצבא. מולאן נשארת מאחור, בעוד החיילים עוזבים לעיר הקיסרית כדי לדווח על הניצחון במערכה, ומגלה כי המפולת לא הצליחה לחסל את כל האויבים: מספר קטן של הונים ששרדו, כולל שאן יו, עושים את דרכם אל העיר הקיסרית.
מולאן ממהרת אל העיר הקיסרית ומגיעה באמצע מצעד הניצחון. היא מנסה להזהיר את שאנג בנוגע לשאן יו, אבל הוא מסרב להקשיב. ההונים מופיעים, לוכדים את הקיסר ומתבצרים בארמון. בעצתה של מולאן, נכנסים חיילי הגדוד לארמון מחופשים לפילגשים, ומביסים את אנשיו של שאן יו. שאנג מסכן את חייו כדי להגן על הקיסר, ומולאן מצליחה למשוך את שאן יו אל הגג, מנטרלת אותו מנשקו ומסמנת למושו, שמשגר לעבר מפקד ההונים טיל זיקוקים, שמחסל אותו. מולאן מהוללת על עוז רוחה ידי הקיסר והעם של סין, שאף משתחווה לה ביראת כבוד, נאותה לקבל את הציצה של הקיסר וחרבו של שאן יו במתנה, אך מסרבת בנימוס להצעתו לשמש כיועצת שלו, ומבקשת לחזור למשפחתה. היא חוזרת הביתה ומציגה את המתנות לאביה, שמבהיר לה כי העיקר בעיניו הוא בתו ולא הכבוד. לי שאנג, שהתאהב במולאן, מגיע לביתה בתואנה שהוא רק רוצה להחזיר לה את הקסדה, אך מקבל את הזמנת המשפחה להישאר לארוחת ערב.
הופעות > מולאן 2

חודש לאחר אירועי הסרט הקודם, לי שאנג מציע למולאן נישואים והיא מסכימה. הרוחות במקדש הרוחות אומרות למושו שכשתתחתן, כבר לא תהיה חלק ממשפחת פא, ומושו לא יוכל להגן עליה, ויאבד את המעמד המיוחד שלו. בעקבות זאת מושו מנסה למנוע מהשניים להתחתן לאורך כל הסרט.
קיסר סין מבקש ממולאן ושאנג ללוות שלוש נסיכות לממלכה התיכונה, כדי שיתחתנו עם שלושה נסיכים שם, וכך ייווצר שלום בין שתי הממלכות. לשניים מצטרפים שלושה חיילים מהסרט הקודם, ובמהלך המסע מתאהבות הנסיכות בחיילים, וממאנות להתחתן עם נסיכי הממלכה התיכונה. מולאן מחליטה למנוע את החתונה והחיבור בין שתי הממלכות, ומושו מצליח לשכנע את שאנג שמולאן מנצלת אותו. שודדים תוקפים את השיירה והגשר שעליו נמצאים מולאן ושאנג מתמוטט. שאנג עוזב את הגשר ונופל לנהר, ובכך מציל את מולאן.
מולאן ממשיכה במסעה לממלכה התיכונה, ומחליטה להציע לשליט הממלכה שאחד מבניו יתחתן איתה, כדי למנוע את השידוך הכפוי בין הנסיכות לבין בניו של השליט. שאנג, ששרד את הנפילה, מגלה זאת ומנסה לעצור אותה. מושו מתחרט על מעשהו ומסייע לו לבטל את החתונה. בסוף הסרט מולאן ושאנג מתחתנים.
הופעות > הופעות נוספות

דמותה של מולאן הופיעה, בין היתר, גם בסדרת הטלוויזיה "הנסיכה סופיה הראשונה" ובסרטים "ראלף שובר את האינטרנט" ו"מולאן" (עיבוד לייב אקשן לסרט האנימציה המקורי).
הערות שוליים

↑  Dill, Karen E. (4 בדצמבר 2009). "First Black Disney Princess Debuts, 70+ years after Snow White". Psychology Today. Sussex Directories, Inc. נבדק ב-10 במרץ 2014. {{cite web}}:  (עזרה)
| --- | --- |
בקרת זהויות :  MusicBrainz: ebdefb21-6ae4-4ba7-a4c2-fd11d250cdf8
מולטי קבוצה

מולטי קבוצה (לעיתים נקראת "רב קבוצה") היא קבוצה שבה יש חשיבות לחזרה, כלומר איברים יכולים להופיע יותר מפעם אחת. בדומה לקבוצה רגילה, במולטי קבוצה אין חשיבות לסדר. ה"ריבוי" של איבר בקבוצה הוא מספר הפעמים שהאיבר מופיע בקבוצה.
לדוגמה, המולטי קבוצה  \{a,a,b\} היא מולטי קבוצה בת שלושה איברים: האיבר a עם ריבוי 2 והאיבר b עם ריבוי 1. כיוון שיש חשיבות לחזרה, היא אינה זהה למולטי קבוצה  \{a,b\}, שבה שני איברים והמספר 1 מופיע בה רק פעם אחת. כיוון שאין חשיבות לסדר, מולטי קבוצה זו זהה למולטי קבוצה  \{b,a,a\}.
הגדרה

מולטי קבוצה מוגדרת על ידי זוג סדור  (A,f) כאשר A היא קבוצה רגילה המכילה את האיברים השונים בקבוצה (כל איבר מופיע בה פעם אחת, שכן זו קבוצה רגילה ואין בה חשיבות לחזרה), ו- f:A\rightarrow \mathbb {N}  היא פונקציית הריבוי שמקבלת איבר בקבוצה ומחזירה את הריבוי שלו, כלומר מספר הפעמים שהאיבר מופיע במולטי קבוצה.
העוצמה של מולטי קבוצה בעלת מספר סופי של איברים היא סכום הריבויים של איבריה:  \sum _{x\in A}f(x).
לדוגמה, המולטי קבוצה  \{a,a,b\} מוגדרת על ידי הזוג הסדור  (\{a,b\},f) כאשר  f:\{a,b\}\rightarrow \mathbb {N}  מוגדרת על ידי  f(a)=2,f(b)=1. עוצמה המולטי קבוצה היא  f(a)+f(b)=2+1=3.
יחס ההכלה מוגדר על מולטי קבוצות באופן הבא: עבור מולטי קבוצות  M_{1}=(A_{1},f_{1}),M_{2}=(A_{2},f_{2}), מתקיים  M_{2}\subseteq M_{1}\iff A_{2}\subseteq A_{1}\ and\ \forall a\in A_{2}:f_{2}(a)\leq f_{1}(a).
לעיתים כותבים את המולטי קבוצה באופן מקוצר, כך: עבור מולטי קבוצה עם איברים  x_{1},...,x_{n} עם ריבויים  a_{1},...,a_{n} בהתאמה, כותבים  \{x_{1}^{a_{1}},x_{2}^{a_{2}},x_{n}^{a_{n}}\}. לדוגמה, את המולטי קבוצה  \{a,a,a,b,c,c\} ניתן לכתוב בקיצור  \{a^{3},b,c^{2}\}.
מספר המולטי קבוצות

מספר המולטי קבוצות בגודל  k שניתן לבחור מתוך קבוצה (רגילה) בת  n איברים מסומן  \left(\!\!{n \choose k}\!\!\right). לדוגמה, בקבוצה  \{a,b,c\} יש 3 איברים, וניתן לבחור מתוכה 6 מולטי קבוצות שונות בגודל 2:  \{a,a\},\{b,b\},\{c,c\},\{a,b\},\{a,c\},\{b,c\}. לכן מתקיים:  \left(\!\!{3 \choose 2}\!\!\right)=6. באופן כללי, מתקיים השוויון הבא:  \left(\!\!{n \choose k}\!\!\right)={n+k-1 \choose k}, כאשר  {n \choose k} הוא המקדם הבינומי.
יישומים

למולטי קבוצה שימושים בקומבינטוריקה. כך לדוגמה מספר הפתרונות השלמים האי־שליליים למשוואה  x_{1}+x_{2}+...+x_{n}=k שווה ל- \left(\!\!{n \choose k}\!\!\right). בתורת הגרפים, משתמשים במולטי קבוצה כדי להגדיר את מושג המולטיגרף. למולטי קבוצה שימושים רבים גם במדעי המחשב.
מחזור פעולה

מחזור הפעולה D מוגדר בפרק הזמן בו מערכת פעילה ביחס לזמן המחזור השלם.
מחזור פעולה (אנגלית: Duty cycle) הוא מושג מתחום המדעים וההנדסה, שמתאר את חלק הזמן של פעולה מחזורית שבה פעילות מתקיימת. לדוגמה נורה שדולקת במשך חצי שנייה ואז כבה לחצי שנייה באופן מחזורי תהיה בעלת מחזור פעולה של 50%.
בנוסחה, מחזור הפעולה מוגדר באופן הבא:
 D={\frac {t}{\mathrm {T} }}, כאשר  t הוא משך הזמן בו המערכת פעילה, ו- \mathrm {T}  הוא משך זמן מחזור שלם.
דוגמאות

השליטה על זווית ההטייה של מנועי סרוו נעשית באמצעות שינוי מחזור הפעולה, בביולוגיה נהוג להשתמש במחזור פעולה לתיאור הזמן בו נוירונים נותרים פעילים.
מולאן (סרט, 1998)

| --- | --- |

כרזת הסרט העברית
 מבוסס על:  מולאן 
 בימוי:  טוני בנקרופט בארי קוק
 הופק בידי:  פאם קואטס
 תסריט:  ריטה הסיאו פיליפ לזבניק כריס סנדרס יוג'ניה בוסטויק-סינגר ריימונד סינגר
 עריכה:  ג'יימס מלטון, מיכאל קלי 
 שחקנים ראשיים:  מינג-נה ון אדי מרפי  בי.די. וונג  מיגל פרר הארווי פירסטיין גידי ווטנבה ג'רי טונדו
 מוזיקה:  ג'רי גולדסמית'
 מדינה:  ארצות הברית 
 חברת הפקה:  אולפני ההנפשה של וולט דיסני
 חברה מפיצה:  חברת וולט דיסני
 הקרנת בכורה:  ארצות הברית19 ביוני 1998 ישראל18 ביוני 1998
 משך הקרנה:  90 דקות
 שפת הסרט:  אנגלית
 סוגה:  סרט מוזיקלי, סרט אמנויות לחימה, דרמה קומית, סרט הרפתקאות, סרט פנטזיה, סרט לכל המשפחה 
 הכנסות:  304,320,254 דולר
 הכנסות באתר מוג'ו:   mulan
 סרט הבא:  מולאן 2
 תרגום לעברית:  אולפני אלרום - ישראל אובל
 movies.disney.com/mulan
 דף הסרט ב־IMDb
 
מולאן (באנגלית: Mulan) הוא סרט אנימציה אמריקאי שבוים על ידי טוני בנקרופט ובארי קוק והופק על ידי חברת וולט דיסני. זהו הסרט ה-36 במספר שהופק על ידי החברה וחלק מהרנסאנס של דיסני, והוא מבוסס על סיפור-עם סיני על פא מולאן (בסינית: 花木蘭, חוּאַה מוּ-לאַן).
"מולאן" זכה במספר פרסי אנני, היה מועמד לפרס אוסקר בקטגוריית הפסקול הטוב ביותר וכן לפרס גלובוס הזהב בקטגוריית הפסקול הטוב ביותר והשיר הטוב ביותר לשנת 1998. מכון הסרטים האמריקאי בחר את "מולאן" כמועמד לרשימת עשרת סרטי האנימציה הטובים ביותר.
לאחר יציאת הסרט נוצר זיכיון בעל שם דומה בו סרט המשך: מולאן 2, אשר הופץ ישירות בווידאו בשנת 2005 וכן מספר משחקי מחשב.
בשנת 2020 יצא סרט לייב אקשן הנושא גם את השם "מולאן" המהווה רימייק לסרט זה.
עלילה

הסרט נפתח בכך שההונים, בראשות שאן יו האכזרי, פולשים להאן, סין, והקיסר הסיני מפקד על גיוס כללי: על גבר אחד מכל משפחה להצטרף לצבא הסיני. במקביל אנו מתוודעים לגיבורת הסרט, מולאן, צעירה סינית טובת לב אך מגושמת, שמגיעה למפגש כושל עם שדכנית שבסופו השדכנית מכריזה שמולאן "לעולם לא תביא למשפחתה כבוד".
שליחי הקיסר מגיעים לביתה של מולאן, ופא ז'ו, אביה של מולאן והגבר היחיד במשפחה, מתכנן להתגייס לצבא למרות גילו ונכותו. מולאן מחליטה להתחזות לגבר וללכת במקומו, גונבת שריון, חרב וסוס ויוצאת באישון לילה. פא ז'ו מגלה זאת ומתפלל אל אבות משפחתו בתחינה שיגנו על בתו, ואלו מזמנים את דרקון האבן הגדול שלהם כדי להגן עליה. לרוע המזל, פסל הדרקון הגדול לא מתעורר לחיים, ומושו, דרקון קטן, הולך להגן על מולאן, ללא ידיעתם של האבות.
לאחר קשיי התאקלמות חברתיים ופיזיים, מצליחה מולאן (המאמצת את השם פינג) להפוך ללוחמת הטובה בגדוד, תחת פיקודו של קפטן לי שאנג, בנו של גנרל הצבא הסיני, ומתיידדת עם חבריה החדשים: יאו, לינג וצ'ין-פאו. מושו, שרוצה לראות בהצלחתה של מולאן כדי לזכות בהכרתם של האבות הקדמונים, מזייף פקודה מהגנרל לי, שמורה ללי שאנג להצטרף לחזית. לי שאנג ממלא את הפקודה, והוא וחייליו מגיעים לכפר שרוף, ושם מגלים שגנרל לי וכוחותיו הובסו על ידי ההונים. אבלים וחפויי ראש, הם עוזבים את ההרים במהירות כדי לנסות להקדים את ההונים ולהגן על עיר הבירה, ובדרכם הם נתקלים בכוח הגדול של ההונים. בתושייה רבה, מולאן יורה פגז תותח ויוצרת למפולת שלגים, שבה נקברים חיילי האויב, ואף לי שאנג כמעט נהרג אך ניצל בידי מולאן. שאן יו תוקף בחמת זעם את מולאן, וחותך אותה באזור החזה. מולאן נאלצת לקבל טיפול רפואי, ובמהלכו מתגלה שהיא אישה. כתודה על כך שמולאן הצילה את חייו, לי שאנג מחליט לחוס על חייה ולא להוציא את מולאן להורג (כפי שהחוק מחייב), אך מגרש אותה משורות הצבא. מולאן נשארת מאחור, בעוד החיילים עוזבים לעיר הקיסרית כדי לדווח על מותם של ההונים - ומגלה שלא כל ההונים נהרגו במפולת, ומספר קטן של הונים ששרדו, כולל שאן יו, עושים את דרכם אל עיר הבירה הקיסרית.
מולאן מגיעה אל עיר הבירה במהלך חגיגות הניצחון על ההונים, ומנסה להזהיר את לי שאנג בנוגע לשאן יו, אבל הוא מסרב להקשיב. ההונים מופיעים, לוכדים את הקיסר ומתבצרים בארמון. בעצתה של מולאן, לי שאנג וחייליו נכנסים לארמון מחופשים לפילגשים, ומביסים את אנשיו של שאן יו. לי שאנג מסכן את חייו בעודו מגן על הקיסר, ומולאן מושכת את שאן יו אל הגג, ופורקת אותו מחרבו. מולאן מסמנת למושו, והוא משגר לעבר מפקד ההונים טיל זיקוקים שמחסל אותו. מולאן מהוללת על עוז רוחה ידי הקיסר והעם של סין, שאף משתחווה לה ביראת כבוד, ונאותה לקבל את הציצה של הקיסר וחרבו של שאן יו במתנה, אך מסרבת בנימוס להצעתו לשמש כיועצת שלו, ומבקשת לחזור למשפחתה. היא חוזרת הביתה ומציגה את המתנות לאביה, שמדגיש כי העיקר הוא שבתו שלמה ובריאה, ולא הכבוד שהביאה למשפחתה. לי שאנג, שהתאהב במולאן, מגיע לביתה בתואנה שהוא רק רוצה להחזיר לה את הקסדה, אך מקבל את הזמנת המשפחה להישאר לארוחת ערב. בסוף הסרט מכריזים האבות הקדמונים על מושו כשומר המשפחה.
מדבבים ודמויות

| דמות | מדבבים בגרסה האנגלית | מדבבים בגרסה העברית |
| --- | --- | --- |
| פא מולאן | מינג-נה ון (שירה: ליאה סלונגה) | רינת גבאי |
| מושו | אדי מרפי | תומר שרון |
| קפטן לי שאנג | בי.די. וונג (שירה: דוני אוסמונד) | ליאור אשכנזי (שירה: אילן ליבוביץ') |
| שאן יו | מיגל פרר | אוהד שחר |
| יאו | הארווי פירסטיין | חיים צינוביץ' |
| לינג | גידי ווטנבה (שירה: מת'יו ויילדר) | יוסי טולדו (שירה: מומי לוי) |
| צ'ין-פאו | ג'רי טונדו | ליאור זוהר |
| צ'י-פו | ג'יימס הונג | יהויכין פרידלנדר |
| פא זו | סון-טק הו | יהודה אפרוני |
| סבתא | ג'ון פוריי (שירה:מארני ניקסון) | נחמה הנדל |
| קיסר סין | נוריוקי מוריטה | איציק סיידוף |
| האב הקדמון | ג'ורג' טאקיי | דב רייזר |
| השדכנית | מרים מרגוליס | נורית כהן |
פסקול

| מס' | שם | משך |
| --- | --- | --- |
| 1. | כבוד לכל  | 3:03 |
| 2. | השתקפות  | 2:26 |
| 3. | כמו גברים  | 3:22 |
| 4. | הנערה שנאהב  | 2:26 |
| 5. | True to Your Heart  | 4:18 |
| 6. | הניגון של מולאן (אינסטרומנטלי)  | 7:06 |
| 7. | תיקפו את החומה (אינסטרומנטלי)  | 4:59 |
| 8. | החלטתה של מולאן (אינסטרומנטלי)  | 3:22 |
| 9. | פריחות (אינסטרומנטלי)  | 6:27 |
| 10. | מתקפת ההונים (אינסטרומנטלי)  | 4:28 |
| 11. | הכפר השרוף (אינסטרומנטלי)  | 5:52 |
| 12. | Reflection (Pop Version)  | 3:36 |
מוקדמות גביע העולם בכדורגל נשים 2003

81 נבחרות לאומיות נרשמו למוקדמות גביע העולם בכדורגל נשים 2003, והתחרו על 16 מקומות בטורניר הגמר שהיה אמור להיערך ברפובליקה העממית של סין. סין, המארחת, העפילה אוטומטית והותירה 15 מקומות לשאר הנבחרות.
15 המקומות בגביע העולם חולקו בין קונפדרציות הכדורגל של פיפ"א כמפורט להלן:
אירופה (אופ"א): 5 מקומות, עליהם התחרו 16 נבחרות.
אסיה (AFC)‏: 3.5 מקומות (כולל המארחת סין שהעפילה אוטומטית), עליהם התחרו 13 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת CONMEBOL.
צפון, מרכז אמריקה והקריביים (CONCACAF)‏: 2.5 מקומות, עליהם התחרו 18 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת AFC.
אפריקה (CAF)‏: 2 מקומות, עליו התחרו 22 נבחרות (מתוכן פרשו 3 נבחרות לפני תחילת המוקדמות).
דרום אמריקה (CONMEBOL)‏: 2 מקומות, עליו התחרו 10 נבחרות.
אוקיאניה (OFC)‏: מקום אחד, עליו התחרו 5 נבחרות.
משחק המוקדמות הראשון נערך ב-25 באוגוסט 2001 והמשחק האחרון שוחק ב-12 ביולי 2003. בסך הכל נערכו 195 משחקי מוקדמות, בהם הובקעו 867 שערים (ממוצע של 4.44 שערים למשחק).
אירופה

16 הנבחרות בדרג א' של אופ"א הוגרלו לארבעה בתים, כאשר זוכות הבתים העפילו ישירות לגביע העולם. ארבע הסגניות הוגרלו לפלייאוף, כשהמנצחת במשחקים אלו העפילה גם היא.
אירופה > סיבוב ראשון > בית 1

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  נורווגיה | 16 | 6 | 5 | 1 | 0 | 21 | 3 | 18 |
|  צרפת | 12 | 6 | 4 | 0 | 2 | 11 | 9 | 2 |
|  אוקראינה | 7 | 6 | 2 | 1 | 3 | 9 | 12 | -3 |
|  צ'כיה | 0 | 6 | 0 | 0 | 6 | 6 | 23 | -17 |
| 0 | 1 | 2 |
| --- | --- | --- |
|  אוקראינה | 4 – 1 | צ'כיה   |
|  נורווגיה | 4 – 0 | אוקראינה   |
|  נורווגיה | 5 – 0 | צ'כיה   |
|  צרפת | 0 – 3 | נורווגיה   |
|  אוקראינה | 0 – 2 | צרפת   |
|  צ'כיה | 1 – 2 | צרפת   |
|  צ'כיה | 1 – 5 | נורווגיה   |
|  צרפת | 4 – 1 | צ'כיה   |
|  נורווגיה | 3 – 1 | צרפת   |
|  אוקראינה | 1 – 1 | נורווגיה   |
|  צ'כיה | 2 – 3 | אוקראינה   |
|  צרפת | 2 – 1 | אוקראינה   |
נורווגיה העפילה ישירות לגביע העולם וצרפת העפילה לפלייאוף היבשתי.
אירופה > סיבוב ראשון > בית 2

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  שוודיה | 15 | 6 | 5 | 0 | 1 | 27 | 4 | 23 |
|  דנמרק | 15 | 6 | 5 | 0 | 1 | 21 | 8 | 13 |
|  שווייץ | 3 | 6 | 1 | 0 | 5 | 2 | 18 | -16 |
|  פינלנד | 3 | 6 | 1 | 0 | 5 | 4 | 24 | -20 |
| 0 | 1 | 2 |
| --- | --- | --- |
|  שווייץ | 1 – 0 | פינלנד   |
|  דנמרק | 4 – 0 | שווייץ   |
|  שוודיה | 8 – 1 | פינלנד   |
|  שוודיה | 4 – 1 | דנמרק   |
|  פינלנד | 0 – 6 | דנמרק   |
|  שווייץ | 0 – 5 | שוודיה   |
|  שווייץ | 1 – 4 | דנמרק   |
|  פינלנד | 1 – 0 | שווייץ   |
|  שוודיה | 4 – 0 | שווייץ   |
|  דנמרק | 4 – 2 | פינלנד   |
|  דנמרק | 2 – 1 | שוודיה   |
|  פינלנד | 0 – 5 | שוודיה   |
שוודיה העפילה ישירות לגביע העולם ודנמרק העפילה לפלייאוף היבשתי.
אירופה > סיבוב ראשון > בית 3

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  רוסיה | 11 | 6 | 3 | 2 | 1 | 10 | 6 | 4 |
|  איסלנד | 9 | 6 | 2 | 3 | 1 | 8 | 9 | -1 |
|  איטליה | 7 | 6 | 2 | 1 | 3 | 7 | 7 | 0 |
|  ספרד | 6 | 6 | 2 | 0 | 4 | 8 | 11 | -3 |
| 0 | 1 | 2 |
| --- | --- | --- |
|  איסלנד | 1 – 1 | רוסיה   |
|  איסלנד | 2 – 1 | איטליה   |
|  ספרד | 6 – 1 | איסלנד   |
|  איטליה | 1 – 3 | רוסיה   |
|  רוסיה | 2 – 0 | ספרד   |
|  איטליה | 3 – 0 | ספרד   |
|  ספרד | 0 – 1 | איטליה   |
|  ספרד | 2 – 1 | רוסיה   |
|  רוסיה | 1 – 1 | איסלנד   |
|  רוסיה | 2 – 1 | איטליה   |
|  איסלנד | 3 – 0 | ספרד   |
|  איטליה | 0 – 0 | איסלנד   |
רוסיה העפילה ישירות לגביע העולם ואיסלנד העפילה לפלייאוף היבשתי.
אירופה > סיבוב ראשון > בית 4

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  גרמניה | 18 | 6 | 6 | 0 | 0 | 30 | 1 | 29 |
|  אנגליה | 8 | 6 | 2 | 2 | 2 | 9 | 6 | 3 |
|  הולנד | 4 | 6 | 1 | 1 | 4 | 6 | 16 | -10 |
|  פורטוגל | 4 | 6 | 1 | 1 | 4 | 4 | 26 | -22 |
| 0 | 1 | 2 |
| --- | --- | --- |
|  גרמניה | 3 – 1 | אנגליה   |
|  גרמניה | 9 – 0 | פורטוגל   |
|  אנגליה | 0 – 0 | הולנד   |
|  הולנד | 0 – 3 | גרמניה   |
|  פורטוגל | 1 – 1 | אנגליה   |
|  פורטוגל | 2 – 1 | הולנד   |
|  אנגליה | 3 – 0 | פורטוגל   |
|  הולנד | 1 – 4 | אנגליה   |
|  גרמניה | 6 – 0 | הולנד   |
|  פורטוגל | 0 – 8 | גרמניה   |
|  הולנד | 4 – 1 | פורטוגל   |
|  אנגליה | 0 – 1 | גרמניה   |
גרמניה העפילה ישירות לגביע העולם ואנגליה העפילה לפלייאוף היבשתי.
אירופה > פלייאוף

| 0 | 1 | 2 | 3 | 4 |
| --- | --- | --- | --- | --- |
| 23 באוגוסט 2002 |  צרפת | 0-2 |  דנמרק | לאנס, צרפת |
| 23 באוגוסט 2002 |  |  |  | לאנס, צרפת |
| 0 | 1 | 2 | 3 | 4 |
| --- | --- | --- | --- | --- |
| 15 בספטמבר 2002 |  דנמרק | 1-1 |  צרפת | אודנסה, דנמרק |
| 15 בספטמבר 2002 |  |  |  | אודנסה, דנמרק |
צרפת העפילה לגמר הפלייאוף.
| 0 | 1 | 2 | 3 | 4 |
| --- | --- | --- | --- | --- |
| 16 בספטמבר 2002 |  איסלנד | 2-2 |  אנגליה | רייקיאוויק, איסלנד |
| 16 בספטמבר 2002 |  |  |  | רייקיאוויק, איסלנד |
| 0 | 1 | 2 | 3 | 4 |
| --- | --- | --- | --- | --- |
| 22 בספטמבר 2002 |  אנגליה | 0-1 |  איסלנד | ברמינגהאם, אנגליה צופים: 3,442 |
| 22 בספטמבר 2002 |  |  |  | ברמינגהאם, אנגליה צופים: 3,442 |
אנגליה העפילה לגמר הפלייאוף.
| 0 | 1 | 2 | 3 | 4 |
| --- | --- | --- | --- | --- |
| 17 באוקטובר 2002 |  אנגליה | 1-0 |  צרפת | לונדון, אנגליה צופים: 6,004 |
| 17 באוקטובר 2002 |  |  |  | לונדון, אנגליה צופים: 6,004 |
| 0 | 1 | 2 | 3 | 4 |
| --- | --- | --- | --- | --- |
| 16 בנובמבר 2002 |  צרפת | 0-1 |  אנגליה | סנט אטיין, צרפת |
| 16 בנובמבר 2002 |  |  |  | סנט אטיין, צרפת |
צרפת העפילה לגביע העולם.
אסיה

סין, קוריאה הדרומית וקוריאה הצפונית העפילו לגביע העולם. יפן העפילה לפלייאוף הבין-יבשתי מול נציגת צפון, מרכז אמריקה והקריביים.
צפון, מרכז אמריקה והקריביים

ארצות הברית וקנדה העפילו לגביע העולם. מקסיקו העפילה לפלייאוף הבין-יבשתי מול נציגת אסיה.
אוקיאניה

אוסטרליה העפילה לגביע העולם.
אפריקה

גאנה וניגריה העפילו לגביע העולם.
דרום אמריקה

ארגנטינה וברזיל העפילו לגביע העולם.
פלייאוף בין-יבשתי > אסיה-צפון, מרכז אמריקה והקריביים

| 0 | 1 | 2 | 3 | 4 |
| --- | --- | --- | --- | --- |
| 5 ביולי 2003 |  מקסיקו | 2 - 2 |  יפן | אצטדיון האצטקה, מקסיקו סיטי צופים: 75,000 |
| 5 ביולי 2003 |  |  |  | אצטדיון האצטקה, מקסיקו סיטי צופים: 75,000 |
| 0 | 1 | 2 | 3 | 4 |
| --- | --- | --- | --- | --- |
| 12 ביולי 2003 |  יפן | 2 - 0 |  מקסיקו | האצטדיון האולימפי, טוקיו צופים: 12,743 |
| 12 ביולי 2003 |  |  |  | האצטדיון האולימפי, טוקיו צופים: 12,743 |
יפן העפילה לגביע העולם.
הנבחרות שהעפילו

| נבחרת | הופעות במונדיאלים | רצף | הופעה אחרונה |
| --- | --- | --- | --- |
|  אוסטרליה | 3 | 3 | 1999 |
|  ארגנטינה | 1 | 1 | - |
|  ארצות הברית | 4 | 4 | 1999 |
|  ברזיל | 4 | 4 | 1999 |
|  גאנה | 2 | 2 | 1999 |
|  גרמניה | 4 | 4 | 1999 |
|  יפן | 4 | 4 | 1999 |
|  נורווגיה | 4 | 4 | 1999 |
|  ניגריה | 4 | 4 | 1999 |
|  סין (מארחת) | 4 | 4 | 1999 |
|  צרפת | 1 | 1 | - |
|  קוריאה הדרומית | 1 | 1 | - |
|  קוריאה הצפונית | 2 | 2 | 1999 |
|  קנדה | 3 | 3 | 1999 |
|  רוסיה | 2 | 2 | 1999 |
|  שוודיה | 4 | 4 | 1999 |
הערות שוליים

↑  הועבר במאי 2003 לארצות הברית בעקבות התפשטות מחלת הסארס בסין
| גביע העולם בכדורגל לנשים |
| --- | --- | --- |
| טורנירי גמר | סין 1991 • שוודיה 1995 • ארצות הברית 1999 • ארצות הברית 2003 • סין 2007 • גרמניה 2011 • קנדה 2015 • צרפת 2019 • אוסטרליה וניו זילנד 2023 (גמר) • ברזיל 2027 |  |
| טורנירי מוקדמות | 1991 • 1995 • 1999 • 2003 • 2007 • 2011 • 2015 • 2019 • 2023 • 2027 |  |
| שונות | נבחרות משתתפות • טורניר ההזמנה 1988 |  |
מור (בושם)

עץ המור
מור, בתערוכה "הנס והמגפה, ירושלים: גיליון רפואי", במוזיאון מגדל דוד.
גבישי מור
מוֹר הוא בושם המופק משרף עץ המור (אנ') (Commiphora Myrrha) אשר מקורו באתיופיה ותימן.
זיהוי

ב-1976 הציע חוקר הצמחים נגה הראובני שהצמח מרוות יהודה הוא המור ושזוהי המוריה שעל שמה ההר. אך מספר גורמים מורים שאין הדבר כך: ממצאים ארכאולוגיים נוספים, השתמרות של השמות המקוריים, השימוש בבושם בתרבויות וקיומו בשפה היוונית והאיטלקית עד ימינו, וכן השימוש הרב שעושה בו הכנסייה האורתודוקסית.
חוקר הצומח המקראי י. פליקס, סבר שהמור מופק מהמורינגה הרותמית, עץ המצוי בסביבות עין-גדי[דרוש מקור]. מסורת אחרת, שרס"ג והרמב"ם מחזיקים בה, מזהה את המור כמוצר בלוטה של אייל המושק, אך הראב"ד פוסל רעיון זה בהנחה שלא סביר שדם בע"ח, ובעיקר חיה טמאה, ישמש בהקרבת קרבנות.
השם והשימוש בתרבות > במקורות היהודיים

המור מוזכר רבות בתנ"ך. בתורה מופיע המור כבושם הראשון מבין הבשמים להכנת "שמן המשחה" - שמן הקודש, שבו קידשו את כל כלי המקדש - "וְאַתָּה קַח-לְךָ, בְּשָׂמִים רֹאשׁ, מָר-דְּרוֹר חֲמֵשׁ מֵאוֹת..." שמות (ל', כ"ג). המור בפסוק מאוית "מָר" (בקמץ קטן) ומוקף למילה "דְּרוֹר".
המור נמנה עם אחד מסממני הקטורת ("... מור וקציעה שיבולת-נרד וכרכום...") שהקטירו בבית המקדש בשחרית ובין הערביים. יתרה מכך, בית המקדש נבנה על הר המוריה ועל פי המסורת היהודית: "נקרא שמו מוריה על שם המור" (מדרש בראשית רבה נ"ה ז').
מספר דוגמאות נוספות בהן מוזכר המור בתנ"ך הן:
"מֹר ואהלות" בספר תהילים, מופיע בסימן הניקוד חולם.
"וידי נטפו מור" - אחת מעשרות הפעמים שמוזכר בספר שיר השירים,
במגילת אסתר נאמר שהבתולות (בהן אסתר) הבאות לתחרות בחירת המלכה לאחשוורוש, טבלו "שישה חודשים בשמן המור...".
בתלמוד מכוּנה המור בעקבות הפסוק בספר שמות בכינוי "ראש לכל הבשמים", ובהקשר לשמו של מרדכי היהודי שקיבל אף הוא את הפירוש "מר דכי - מירא דכיא" (תלמוד בבלי, מסכת מגילה, דף י', עמוד ב'). מכאן המשיכו הפירושים אל הקבלה וכתבי האר"י, לעיתים כאשר מר משמעותו חשוב (המשמעות הארמית של המילה), ולעיתים מר במשמעות הטעם המר - טעמו של המור כמו בשמים רבים אחרים - ובכך ממשיל את הקושי בהישרדות היהודית בגלות, שבזכותו מגיע הדרור והגאולה לבסוף.
במקורות רבים המור מופיע כ"שמן המור", הצורה העיקרית בה הוא משמש. לפי פירוש הרמב"ן על התורה, השימוש הנפוץ בשם "שמן המור" נובע מאופן הכנתו, על ידי המסת אבקת המור, או משחת המור, בשמן.
לדעת הרמב"ם, המור מופק מן החי, מאייל המושק.
השם והשימוש בתרבות > בנצרות

בנוסף, המור מוזכר בברית החדשה בין המתנות שחילקו שלושת האמגושים (חכמי המזרח) לישו "וַיָּבֹאוּ הַבַּיְתָה וַיִּרְאוּ אֶת־הַיֶּלֶד עִם־מִרְיָם אִמּוֹ וַיִּפְּלוּ וַיִּשְׁתַּחֲווּ־לוֹ וַיִּפְתְּחוּ אֶת־אֹצְרֹתֵיהֶם וַיַּקְרִיבוּ לוֹ מִנְחָה זָהָב וּלְבוֹנָה וָמֹר".
השם והשימוש בתרבות > בדתות ובתרבויות אחרות

במקדשים רבים במזרח השתמשו במור, כך גם ביוון וברומא העתיקה, שם שימשה המילה "מור" במשמעות הכללית של בושם. המור עצמו היה בושם יקר ונדיר, ולפי מקורות רומיים, "שווה את משקלו ויותר בזהב". את הריח הפיקו משריפת השמן. השמן מתעבה תחילה בעת שריפתו, ולאחר מכן מפיק עשן כבד בעל ריח חריף, שיש לו דמיון מסוים לקינמון, והוא בעל תכונות משכרות.[דרוש מקור]
בשפה העברית

עם התחדשות השפה העברית, נבחר השם "מור" כשם משפחה מעוברת על ידי רבים בישראל. השם הפרטי מור הפך נפוץ, בעיקר לבנות.
ראו גם

שרף
ענבר
מסטיקא
גומי ערבי
אדוניס האל שנולד משיח המור
לקריאה נוספת

מחקר עדכני לגבי יכולות המור להוריד את רמות הסוכר בדם, ושימושיו ברפואה העתיקה (על סמך מסורות רפואה ממדינת כווית)
יעל אלנתן, ‏מורחים אותנו: בעין גדי רוקחים קרם הגנה טבעי מצמח המור התנ"כי, באתר דבר העובדים בארץ ישראל, 13 באפריל 2018
הערות שוליים

↑  משה רענן, שהיו מביאות מור ואפרסמון- מור, באתר פורטל הדף היומי
↑  כך נהוג היום בכללי הדקדוק, אך המדקדקים הספרדים קוראים כקמץ גדול
↑  משמעות השם מור | פרטי השם מור | פירוש השם מור, באתר Shemli
| --- | --- |
בקרת זהויות :  NLI: 987007555868705171  BNE: XX5265152  BnF: cb12361275w (data)  GND: 4216586-6  LCCN: sh85089313  SUDOC: 032616910